Държавен вестник, бр. 94, 2010 г., стр. 48

СТР.  48	
Д Ъ Р Ж А В Е Н  В Е С Т Н И К 	
БРОЙ  94
Чл. 7. В НШИС се обработват сигнали за 
следните вещи:
1. Противозаконно отнети, присвоени или 
изгубени вещи, подлежащи на изземване, 
или вещи, издирвани с цел използване като 
доказателство в наказателно производство 
(чл. 100 от Конвенцията за прилагане на 
Споразумението от Шенген): 
а) моторни превозни средства с обем на 
двигателя над 50 кубически сантиметра;
б) ремаркета и каравани с нетно тегло, 
превишаващо 750 кг;
в) огнестрелни оръжия;
г) бланки за официални документи;
д) издадени лични документи, в т. ч. и обя­
вените за недействителни, а именно документи 
за самоличност, свидетелства за управление 
на моторно превозно средство и документи 
за пребиваване;
е) документи за регистрация на моторни 
превозни средства и регистрационни табели, 
в т. ч. и обявените за недействителни;
ж) издирвани банкноти.
2. Моторни превозни средства за целите на 
специфичен контрол и дискретно наблюдение 
въз основа на постъпило искане от компе­
тентните органи за защита на националната 
сигурност, опазване на обществения ред или 
съдебен орган (чл. 99 от Конвенцията за при­
лагане на Споразумението от Шенген).
Г л а в а  т р е т а
ОРГАНИ, КОМПЕТЕНТНИ ЗА ВЪВЕЖДА­
НЕ, АКТУАЛИЗИРАНЕ И ЗАЛИЧАВАНЕ 
НА НАЦИОНАЛНИТЕ СИГНАЛИ В ШИС 
Чл. 8. Компетентните органи в МВР, които 
въвеждат, актуализират и заличават нацио­
налните сигнали в НШИС са, както следва:
1. Бюрото „СИРЕНЕ“ – въвежда, актуали­
зира и заличава националните сигналите по 
чл. 4, ал. 1, т. 1, 3, 4 и 5  и чл. 7, т. 2 в НШИС.
2. Дирекция „Миграция“ – въвежда, ак­
туализира и заличава националните сигнали 
по чл. 4, ал. 1, т. 2;
3. Главна дирекция „Борба с организираната 
престъпност“, Главна дирекция „Криминална 
полиция“, Главна дирекция „Гранична поли­
ция“, Главна дирекция „Охранителна поли­
ция“, областните дирекции на МВР (ОДМВР), 
Столична дирекция на вътрешните работи 
(СДВР), Дирекция „Миграция“, Дирекция 
„Български документи за самоличност“ и 
съответните им звена към ОДМВР и СДВР, 
регистрирали издирването на вещи в АИС 
„Издирвателна дейност“ с цел изземване или 
за използване като доказателство в наказа­
телно производство – въвеждат, актуализират 
и заличават по компетентност националните 
сигнали в НШИС по чл. 7, т. 1.
Чл. 9. (1) Компетентните органи по чл. 8 
отговарят за законосъобразното въвеждане на 
данни в НШИС, както и за достоверността, 
точността и актуалността им.
(2) Обменът на информация между Бюрото 
„СИРЕНЕ“ и потребителите на НШИС се 
осъществява по ред, утвърден от министъра 
на вътрешните работи.  
Г л а в а  ч е т в ъ р т а
ПРАВО НА ДОСТЪП ДО ДАННИ В 
НШИС
Чл. 10. (1) Право на достъп от автомати­
зирано работно място с директна връзка с 
НШИС имат следните потребители:
1. Главна дирекция „Борба с организираната 
престъпност“ на МВР;
2. Главна дирекция „Криминална полиция“ 
на МВР;
3. Главна дирекция „Охранителна поли­
ция“ на МВР;
4. Главна дирекция „Гранична полиция“ 
на МВР;
5. Дирекция „Миграция“ на МВР;
6. Дирекция „Български документи за 
самоличност“ на МВР;
7. Дирекция „Международно оперативно 
сътрудничество“ на МВР;
8. областните дирекции на МВР и СДВР;
9. Визов център в дирекция „Консулски 
отношения“ на Министерството на външните 
работи;
10. Министерство на отбраната – служба 
„Военна полиция“.
(2) Потребителите по ал. 1 могат да из­
вършват справки в НШИС и чрез други авто­
матизирани информационни системи на МВР 
и МВнР, които осигуряват изпълнението на 
функциите им, за онези категории сигнали, 
които са необходими за изпълнение на зада­
чите на съответния потребител.
(3) Консулските служби на МВнР и Държав­
ната агенция за бежанците при Министерския 
съвет могат да извършват справки в НШИС 
чрез своите автоматизирани информационни 
системи, които осигуряват изпълнението на 
функциите им, за онези категории сигнали, 
които са необходими за изпълнение на зада­
чите на съответния потребител.
Чл. 11. (1) За изпълнение на законовите си 
функции и задачи право на достъп до данни 
в НШИС имат следните потребители: 
1. Комисията за защита на личните данни; 
2. органите на съдебната власт; 
3. Министерството на правосъдието;
4. Министерството на транспорта, инфор­
мационните технологии и съобщенията:
а) Изпълнителна агенция „Морска адми­
нистрация“;
б) Изпълнителна агенция „Железопътна 
администрация“;